REGLAMENT DE RÈGIM INTERN DE L'INSTITUT UNIVERSITARI MULTIDISCIPLINARI PER A L'ESTUDI DEL MEDI ¿RAMÓN MARGALEF¿ DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5801)
  + [Valencià](/va/acuerdo/5801)






Selector de idioma

Leer

* [Español](/es/acuerdo/5801)
* [Valencià](/va/acuerdo/5801)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DE L'INSTITUT UNIVERSITARI MULTIDISCIPLINARI PER A L'ESTUDI DEL MEDI ¿RAMÓN MARGALEF¿ DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
====================================================================================================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DE L'INSTITUT UNIVERSITARI MULTIDISCIPLINARI PER A L'ESTUDI DEL MEDI ¿RAMÓN MARGALEF¿ DE LA UNIVERSITAT D'ALACANT

Data d'aprovació
:   28/05/2020

Data de publicació
:   28/05/2020

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=5801.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5801)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5801)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DE L'INSTITUT UNIVERSITARI  MULTIDISCIPLINARI PER A L'ESTUDI DEL MEDI ¿RAMÓN MARGALEF¿ DE LA UNIVERSITAT D'ALACANT&url=https://www.boua.ua.es/va/acuerdo/5801)

**Títol:** REGLAMENT DE RÈGIM INTERN DE L'INSTITUT UNIVERSITARI MULTIDISCIPLINARI PER A L'ESTUDI DEL MEDI ¿RAMÓN MARGALEF¿ DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 28 de maig de 2020

El Consell de Govern de la Universitat d'Alacant, en la sessió ordinària del dia 28 de maig de 2020, ha aprovat per unanimitat el

REGLAMENT DE RÈGIM INTERN DE L’INSTITUT UNIVERSITARI MULTIDISCIPLINARI PER A L’ESTUDI DEL MEDI “RAMÓN MARGALEF” DE LA UNIVERSITAT D’ALACANT

ÍNDEX

TÍTOL PRELIMINAR

Article 1. Naturalesa

Article 2. Competències

Article 3. Composició

Article 4. Procediment i condicions d'incorporació a l'Institut Universitari de Investigació

TÍTOL I: ÒRGANS DE L'INSTITUT UNIVERSITARI D'INVESTIGACIÓ

Article 5. Òrgans de l'Institut Universitari d'Investigació

CAPÍTOL I: ÒRGANS COL·LEGIATS

SECCIÓ 1a: CONSELL DE L'INSTITUT UNIVERSITARI D'INVESTIGACIÓ

Article 6. Competències

Article 7. Composició

Article 8. Convocatòria d'eleccions

Article 9. Comissió electoral

Article 10. Procediment electoral

SECCIÓ 2a: COMISSIÓ PERMANENT DEL CONSELL DE L'INSTITUT UNIVERSITARI D'INVESTIGACIÓ

Article 11. Competències

Article 12. Composició

SECCIÓ 3a: FUNCIONAMENT DELS ÒRGANS COL·LEGIATS

Article 13. Règim de sessions del Consell de l'Institut Universitari d'Investigació

Article 14. Règim de sessions de la Comissió Permanent del Consell de l'Institut Universitari d'Investigació

Article 15. Règim jurídic i funcionament dels òrgans col·legiats

CAPÍTOL II: ÒRGANS UNIPERSONALS

SECCIÓ 1a: DIRECTOR/A DE L'INSTITUT UNIVERSITARI D'INVESTIGACIÓ

Article 16. Competències

Article 17: Elecció

Article 18. Mandat, remoció, nomenament i cessament

SECCIÓ 2a: SECRETARI/ÀRIA DE L'INSTITUT UNIVERSITARI D'INVESTIGACIÓ

Article 19. Nomenament, substitució i cessament

Article 20. Funcions

CAPITULE III: UNITATS D'INVESTIGACIÓ

Article 21. Unitats d'investigació

Article 22. Creació, modificació i supressió d'unitats d'investigació

Article 23. Coordinadors/es de les unitats d'investigació

Article 24. Remoció i cessament dels/de les coordinadors/es de les unitats d'investigació

Article 25. Funcionament

TÍTOL II: MITJANS MATERIALS I HUMANS, PLA D'INVESTIGACIÓ I DOCÈNCIA

Article 26. Pla d'investigació i docència

Article 27. Mitjans materials

Article 28. Gestió pressupostària

TÍTOL III: REFORMA DEL REGLAMENT

Article 29. Reforma del reglament

DISPOSICIÓ ADDICIONAL

DISPOSICIÓ DEROGATÒRIA

DISPOSICIÓ FINAL

TÍTOL PRELIMINAR

Article 1. Naturalesa

L'Institut Universitari Multidisciplinari per a l'Estudi del Medi Ramón Margalef és l'òrgan dedicat a la investigació científica i tècnica en matèria d'estudi del medi.

Article 2. Competències

Corresponen a l'Institut Universitari d'Investigació les competències següents:

-Promoure, desenvolupar i avaluar els plans i programes d'investigació.

-Organitzar i desenvolupar programes i estudis de postgrau i especialització, amb l’informe previ dels departaments en els quals s'integren les àrees de coneixement implicades en els esmentats programes o estudis.

-Fomentar l'especialització i actualització científica i tècnica.

-Proporcionar assessorament científic i tècnic a persones físiques o entitats públiques o privades en l'àmbit de les seues competències.

-Cooperar amb els altres òrgans de la Universitat en la realització de les seues funcions.

-Promoure contractes amb persones, universitats o entitats públiques o privades per a la realització de treballs de caràcter científic i tècnic, com també per al desenvolupament dels ensenyaments d'especialització o activitats específiques de formació.

-Qualsevol altra comesa que assignada per les lleis, l'Estatut i els reglaments de la Universitat.

Article 3. Composició

1. Pertanyen a l'Institut Universitari d'Investigació:

-El personal docent i investigador doctor que s'hi incorpore, autoritzat pels diferents departaments universitaris.

-El personal investigador en formació adscrit a l'Institut.

-Els investigadors propis contractats o assignats, d’acord amb les normes i els convenis reguladors.

-L'alumnat matriculat en els seus ensenyaments.

-El personal d'administració i serveis adscrit a l'Institut.

2. L'Institut podrà proposar al Rector el nomenament d'investigadors/es honorífics/ques a científics/ques de mèrit internacional i extensa carrera investigadora que mantinguen una especial relació amb l'Institut. Serà aplicable en aquests nomenaments el que estableix l'article 155.3 de l'Estatut de la Universitat d'Alacant.

Article 4. Procediment i condicions d'incorporació a l'Institut Universitari d'Investigació

La incorporació a l'Institut Universitari d'Investigació del personal docent i investigador es realitzarà de la forma següent:

-Sol·licitud individual i formal per part de l'aspirant, dirigida a la direcció de l'Institut. Caldrà adjuntar-hi el currículum vitae i l'aval, almenys, de dos membres del personal docent i investigador doctor de l'Institut. Serà requisit necessari aportar un informe motivat en què s'expressen les raons de la petició i se’n justifique la qualitat investigadora.

-Juntament amb la sol·licitud caldrà adjuntar l'autorització del Departament i, si escau, de l'institut universitari o el centre d'investigació del qual forme part l'/la investigador/a en el moment de formular la sol·licitud.

-Aprovació pel Consell de l'Institut Universitari d'Investigació, que requerirà el vot favorable de dues terceres parts dels/de les assistents, incloent-hi els vots delegats, a la sessió en què es considere aquesta sol·licitud.

-Comunicació al vicerector amb competències en la matèria de l’acord.

TÍTOL I: ÒRGANS DE L'INSTITUT UNIVERSITARI D'INVESTIGACIÓ

Article 5. Òrgans de l'Institut Universitari d'Investigació

El govern, la representació i l'administració de l'Institut s'articula a través dels òrgans següents:

Col·legiats:

-El Consell de l'Institut Universitari d'Investigació

-La Comissió Permanent del Consell de l'Institut Universitari d'Investigació

Unipersonals:

-El director de l'Institut Universitari d'Investigació

-El secretari de l'Institut Universitari d'Investigació

CAPÍTOL I: ÒRGANS COL·LEGIATS

SECCIÓ 1a: CONSELL DE L'INSTITUT UNIVERSITARI D'INVESTIGACIÓ

Article 6. Competències

Corresponen al Consell de l'Institut Universitari d'Investigació les competències següents:

-Elaborar i aprovar la proposta de Reglament de règim intern, com també la modificació.

-Triar i remoure, si escau, el/la director/a.

-Triar i remoure, si escau, els/les representants de l'Institut en les diferents comissions de la Universitat.

-Participar en els procediments d'avaluació del personal docent i investigador.

-Participar en els procediments d'avaluació, certificació i acreditació de la Universitat que afecten les seues activitats.

-Aprovar la proposta de pressupost i la liquidació de comptes.

-Establir les necessitats de personal i materials que siguen escaients per al desenvolupament de les activitats de l'Institut, com també gestionar els espais i els mitjans materials de què dispose.

-Aprovar el Pla d'Investigació i Docència i la memòria anual abans de l'inici de cada curs acadèmic.

-Aprovar l'informe previ d'adscripció dels membres a altres instituts universitaris d'investigació, com també els informes sobre recepció de membres d'altres departaments o instituts.

-Proposar programes d'especialització en matèries pròpies de l'Institut o amb la col·laboració d’altres departaments, instituts universitaris d'investigació o altres centres.

-Conèixer, coordinar i difondre les activitats investigadores dels membres de l'Institut.

-Fixar els criteris per a avaluar i supervisar, si escau, l'activitat investigadora dels membres.

-Conèixer, mitjançant l'informe del/de la director/a, l'estat d'execució del pressupost assignat pel Consell de Govern de la Universitat.

-Qualsevol altra atribuïda per la normativa vigent.

Article 7. Composició

El Consell de l'Institut Universitari d'Investigació, òrgan de govern d'aquest, està integrat per:

-Tots/es els/les membres doctors/es adscrits/es.

-Un o una representant del personal d'administració i serveis destinat en el centre.

-Un o una representant del personal investigador en formació adscrit.

-Un o una representant del personal investigador no doctor vinculat als projectes d'investigació desenvolupats en l'Institut.

-Un o una representant de l'alumnat matriculat en els ensenyaments oficials de postgrau que, en tot cas, impartisca l'Institut.

La part electiva del Consell de l'Institut es renovarà cada dos anys mitjançant eleccions convocades a aquest efecte pel/per la director/a, d’acord amb allò que estableix aquest reglament i, en els aspectes no previstos, la normativa pròpia de la Universitat que siga aplicable.

Article 8. Convocatòria d'eleccions

L'elecció dels/de les representants es realitzarà mitjançant sufragi universal, lliure, igual, directe i secret, es durà a terme necessàriament dins del període lectiu i sense que puga coincidir amb els terminis de convocatòria d'exàmens ordinaris.

Seran electors/es i elegibles els/les membres de l'Institut que, en el seu respectiu àmbit, es troben en servei actiu i efectiu, i estiguen adscrits/es o matriculats/des per la modalitat de matrícula ordinària.

Cap persona podrà exercir el dret de sufragi actiu i passiu en més d'un cos electoral. Els electors que pertanguen a més d'un hauran de comunicar a la Comissió Electoral, en el termini establit, l'adscripció a aquell en el qual desitgen exercir el seu dret de sufragi. En un altre cas, la Comissió Electoral, d'ofici, adscriurà l'elector/a al cos i la circumscripció menys nombrosos d'entre els que forme part.

Les eleccions seran convocades un mes abans de la finalització del mandat, en sessió del Consell de l'Institut, durant la qual s'aprovarà el calendari electoral i es procedirà al sorteig dels membres de la Comissió Electoral.

El calendari electoral inclourà les dates i els terminis següents:

-Data d'exposició pública del cens electoral provisional.

-Termini de presentació de reclamacions contra el cens provisional.

-Data de publicació del cens definitiu.

-Termini de presentació de candidatures.

-Data de proclamació provisional de candidats/es.

-Termini de presentació de reclamacions contra l'acte de proclamació provisional de candidats/es.

-Data de proclamació definitiva de candidats/es.

-Termini per a realitzar el vot anticipat.

-Termini de campanya electoral.

-Data de la jornada de votació i horari.

-Data de proclamació provisional de candidats/es electes.

-Termini de presentació de reclamacions contra l'acte de la proclamació provisional de candidats/es electes.

-Data de proclamació definitiva de candidats/es electes.

La convocatòria d'eleccions, juntament amb el calendari electoral, es farà pública en els taulers d'anuncis de l'Institut i, si escau, en la pàgina web, i serà remès al Consell d’Estudiants.

El sufragi és un dret personal i indelegable, sense que siga admissible el vot per correu. L'exercici del vot de forma anticipada es realitzarà en els termes previstos en aquest reglament.

L'elector/a podrà sol·licitar exercir el dret a vot anticipat a la Comissió Electoral a través de la Secretaria de l'Institut. Una vegada comprovada la identitat de l'elector/a, el president de la Comissió Electoral expedirà a l'elector/a una certificació de la pertinença al Consell de l'Institut, un sobre grandària gran, un altre xicotet i la papereta de votació.

L'elector, dins el termini establit a aquest efecte, introduirà la papereta en el sobre de menor grandària, i aquest, juntament amb la certificació de la pertinença al Consell d'Institut, al seu torn, en el de grandària major. El sobre gran, signat pel revers, el dirigirà al president de la Comissió Electoral a través de la Secretaria de l'Institut.

La Comissió Electoral farà arribar la documentació relativa als vots anticipats al president de la mesa corresponent.

Una vegada finalitzada la votació i realitzada l'oportuna comprovació d'absència de vot presencial concurrent, es procedirà a l'anotació de vot en el cens, s'obrirà el sobre major davant els membres de la mesa i es dipositarà el sobre xicotet dins de l'urna, on es mesclaran els diferents vots abans d'obrir l'urna per a l'escrutini.

Article 9. Comissió Electoral

La Comissió Electoral estarà formada per un/a professor/a doctor/a que pertanya als cossos docents universitaris, que exercirà de president/a; un membre del personal d'administració i serveis, que serà el/la secretari/ària, i un/a estudiant, que actuarà com a vocal, tots/es adscrits a l'Institut.

Els membres de la Comissió Electoral, com també els suplents, seran designats mitjançant sorteig públic celebrat en el Consell de l'Institut.

Els membres de la Comissió Electoral són inelegibles, excepte renúncia. En tal cas seran substituïts pel membre suplent que corresponga.

Quan hi haja impossibilitat manifesta de substitució entre els integrants d'un determinat col·lectiu, el/la director/a de l'Institut Universitari d'Investigació podrà variar la composició de la Comissió Electoral i realitzar un nou sorteig per a designar els/les nous/noves membres.

Les competències de la Comissió Electoral són:

-Publicar el cens provisional d'electors/es.

-Resoldre, si escau, les reclamacions contra el cens provisional i aprovar el cens definitiu.

-Proclamar provisionalment les candidatures presentades, una vegada comprovades les causes d'inelegibilitat.

-Resoldre, si escau, les reclamacions contra la proclamació provisional de candidats/es i conducta a la proclamació definitiva.

-Constituir-se en mesa electoral el dia fixat per a l'acte de la votació.

-Proclamar provisionalment els/les candidats/es electes.

-Resoldre, si escau, les reclamacions contra la proclamació provisional de candidats/es electes i procedir a la proclamació definitiva.

-Interpretar i aplicar la normativa electoral i qualsevol altra que se’n derive que siga procedent per a l'adequat desenvolupament dels procediments electorals.

La Comissió Electoral tindrà la seu en la secretaria de l'Institut, on es remetran les consultes i les reclamacions.

Els acords de la Comissió Electoral s'adoptaran per majoria simple. El quòrum necessari per a la constitució de la Comissió Electoral requerirà la presència, almenys, de dos dels membres.

Els acords de la Comissió Electoral són recurribles en alçada davant el/la rector/a de la Universitat d'Alacant.

Una vegada acabat el procés electoral, la Comissió Electoral remetrà a la secretaria de l'Institut tota la documentació derivada per a l’arxiu i la custòdia.

Article 10. Procediment electoral

Els/les membres de la Comissió Electoral, titulars i suplents, es reuniran abans de l'inici de la votació a fi de constituir la mesa electoral. Les persones suplents substituiran els/les respectius/ves titulars en cas d'absència d'aquests/es.

Si per incompareixença d'alguns dels membres de la mesa electoral no fóra possible constituir-la, els qui es troben presents podran designar lliurement les persones més idònies i sempre que fóra possible dins el mateix col·lectiu per a garantir el bon desenvolupament de l'elecció, o encomanar aquesta designació al/a la director/a de l'Institut.

Quan el nombre de representants que calga triar siga igual o superior al d'electors/es, els/les integrants del col·lectiu en el qual es donen aquestes circumstàncies seran proclamats/de, per la Comissió Electoral, membres del Consell de l'Institut.

Quan el nombre de candidatures presentades siga igual o inferior al nombre de representants que calga triar, no serà necessari realitzar la votació, i resultaran proclamats/des com a membres del Consell de l'Institut aquests/es candidats/es.

Quan dos o més candidats/es obtinguen el mateix nombre de vots, es donarà preferència per a la proclamació com a membre del Consell de l'Institut Universitari d'Investigació al/a la candidat/a amb més temps de vinculació a la Universitat d'Alacant en el cos electoral pel qual ha presentat la candidatura. En el cas de l'alumnat, serà triat el de major edat.

SECCIÓ 2a: COMISSIÓ PERMANENT DEL CONSELL D'INSTITUT UNIVERSITARI D'INVESTIGACIÓ

Article 11. Competències

Les competències de la Comissió Permanent seran les delegades pel Consell de l'Institut Universitari d'Investigació. No seran delegables les establides en els apartats a, b, c, f i j de l'article 6 d'aquest reglament.

Article 12. Composició

La Comissió Permanent del Consell de l'Institut Universitari d'Investigació estarà formada per:

-El/la director/a de l'Institut Universitari d'Investigació

-El/la secretari/ària de l'Institut Universitari d'Investigació

-El/la coordinador/a de cada unitat d'investigació, que actuarà com a representant del personal investigador

-El/la representant del personal investigador en formació adscrit.

-El/la representant dels estudiants, si escau.

-El/la representant del personal d'administració i serveis

SECCIÓ 3a: FUNCIONAMENT DELS ÒRGANS COL·LEGIATS

Article 13. Règim de sessions del Consell de l'Institut Universitari d'Investigació

El Consell d'Institut es reunirà:

-En sessió ordinària, almenys, dues vegades al semestre.

-En sessió extraordinària sempre que siga convocat pel/per la director/a a iniciativa pròpia o quan ho sol·licite, almenys, una cinquena part dels membres.

Presidirà les sessions el/la director/a de l'Institut, i actuarà com a secretari/ària el/la de l'Institut.

Podran assistir a les reunions del Consell de l'Institut, amb caràcter informatiu, amb veu però sense vot, altres membres de l'Institut, com també els/les investigadors/es honorífics/ques, amb la petició prèvia al/a la president/a del Consell, qui informarà el principi de la sessió per a l’aprovació, si escau.

Article 14. Règim de sessions de la Comissió Permanent del Consell de l'Institut Universitari d'Investigació

La Comissió Permanent del Consell de l'Institut es reunirà tantes vegades com siga necessari a instància del/de la director/a o quan ho sol·licite, almenys, una cinquena part dels membres.

Presidirà les sessions el/la director/a de l'Institut, i actuarà com a secretari/ària el/la de l'Institut.

Article 15. Règim jurídic i funcionament dels òrgans col·legiats

La convocatòria dels òrgans col·legiats, que es comunicarà preferentment per via electrònica, correspondrà al/a la president/a i haurà de ser notificada assegurant-ne la recepció per part dels membres amb una antelació mínima de quaranta-vuit hores, excepte els casos d'urgència.

La convocatòria haurà de contenir l'ordre del dia de la sessió i la informació sobre els temes que s’hi tractaran estarà a la disposició dels membres en el mateix termini.

L'ordre del dia serà fixat pel/per la president/a tenint en compte, si escau, les peticions dels altres membres formulades amb la suficient antelació.

El/la president/a inclourà obligatòriament en l'ordre del dia els temes que li hagen sigut presentats per escrit, amb suficient antelació, per un mínim d'un deu per cent dels/de les membres de l'òrgan.

Excepte disposició contrària d'aquest reglament, el quòrum per a la vàlida constitució de l'òrgan col·legiat a efecte de celebració de sessions, deliberacions i presa d'acords requerirà la presència del/de la president/a i secretari/ària o, en tot cas, de les persones que els substituïsquen, i de la meitat almenys de la resta de components, en primera convocatòria.

Si no hi haguera quòrum, l'òrgan col·legiat es constituirà en segona convocatòria mitja hora després de l'assenyalada per a la primera. A l'efecte de l'apartat anterior, n’hi haurà prou amb la presència del/de la president/a i secretari/ària, o de les persones substitutes, i l'assistència de la tercera part dels membres de l'òrgan.

Els acords seran adoptats per la majoria simple dels assistents a la sessió, excepte aquells casos en què la normativa vigent preveja una altra majoria.

Excepte previsió expressa en contra en la normativa vigent, les referències al règim d'acords es computaran tenint en compte el nombre de membres que en cada moment formen l'òrgan.

No podrà ser objecte de deliberació o acord cap assumpte que no aparega en l'ordre del dia de la sessió, llevat que estiguen presents tots/es els/les membres de l'òrgan col·legiat i siga declarada la urgència de l'assumpte pel vot favorable de la majoria absoluta.

Els/les membres de l'òrgan col·legiat podran fer constar en acta el seu vot contrari a l'acord adoptat, la seua abstenció o el sentit del seu vot favorable, i els motius que el justifiquen. Podran també sol·licitar la transcripció íntegra de la intervenció o la proposta, sempre que s'aporte en l'acte o en el termini que assenyale el/la president/a el text que es corresponga fidelment amb aquesta, i així es farà constar en acta o se n’adjuntarà còpia.

Els/les membres que discrepen de l'acord adoptat podran formular vot particular per escrit en el termini de quaranta-vuit hores, que s'incorporarà al text aprovat.

Les votacions seran a mà alçada. No obstant això, la votació serà secreta quan es tracte d'elecció de persones o quan així ho sol·licite una cinquena part, almenys, de les persones assistents.

Excepte disposició en contra en la normativa vigent, qualsevol membre podrà delegar el seu dret en un/a altre/a membre.

La delegació haurà de constar per escrit i ser notificada al president de l'òrgan en el moment de la constitució de la sessió.

A l'efecte d'establir quòrum per a la vàlida constitució de l'òrgan, com també les majories per a l'adopció d'acords, es considerarà present el/la membre que haja exercit la delegació, i s'atorgarà eficàcia al vot que per ell/a emeta el membre delegat.

CAPÍTOL II: ÒRGANS UNIPERSONALS

SECCIÓ 1a: DIRECTOR/A DE L'INSTITUT UNIVERSITARI D'INVESTIGACIÓ

Article 16. Competències

Corresponen al/a la director/a de l'Institut Universitari d'Investigació les competències següents:

-Representar l'Institut, dirigir-lo i coordinar-ne la gestió ordinària.

-Convocar i presidir les reunions del Consell de l'Institut i de la Comissió Permanent, assegurar el compliment de les lleis i d’aquest reglament, dirigir i moderar les deliberacions, com també suspendre-les quan veja que hi ha causa justificada.

-Executar els acords adoptats pel Consell de l'Institut.

-Informar el Consell de l'Institut dels acords adoptats i les actuacions seguides per la Comissió Permanent.

-Supervisar l'execució dels plans d'activitats que ha de desenvolupar l'Institut i elaborar-ne la memòria anual.

-Vetlar pel compliment de la dedicació del personal docent i investigador.

-Dirigir l'activitat del personal d'administració i serveis adscrit a l'Institut.

-Proposar al/a la rector/a el nomenament del/de la secretari/ària.

-Informar el Consell de l'Institut, almenys semestralment, de l'estat d'execució del pressupost assignat pel Consell de Govern de la Universitat d'Alacant.

-Qualsevol altra funció atribuïda per aquest reglament, la legislació vigent i l'Estatut de la Universitat d'Alacant, com també les delegades pel Consell de l'Institut.

En cas de vacant, absència, malaltia o una altra causa legal, les funcions del/de la director/a seran assumides pel/per la secretari/ària de l'Institut.

Article 17. Elecció

El Consell de l'Institut elegirà el/la director/a entre el professorat i el personal investigador doctor membre de l'Institut Universitari d'Investigació amb almenys dos trams d'investigació reconeguts.

L'elecció del/de la director/a de l'Institut serà per votació nominal i secreta. El vot serà personal i indelegable, i s’admetrà la possibilitat de vot anticipat.

Amb una antelació mínima d'un mes abans que concloga el mandat ordinari tindrà lloc una sessió del Consell de l'Institut en la qual es convocaran les eleccions, es determinaran les dates i els horaris de dues sessions del Consell de l'Institut en la qual haja de fer-se la presentació de candidatures i la votació, respectivament. Entre una sessió i l’altra hi haurà un termini mínim de set dies naturals i un termini màxim de quinze dies naturals.

En la primera sessió del Consell de l'Institut es presentaran les candidatures; el/la secretari/ària de l'Institut haurà de comprovar la no concurrència de causes d'inelegibilitat. Una vegada admeses les candidatures, i si així s'acorda, s’atorgarà un torn de paraula als candidats presentats i s'obrirà seguidament, si escau, l'oportú debat.

En aquest mateix Consell tindrà lloc el sorteig públic de la mesa electoral i els suplents entre els/les membres presents del Consell. No podran formar-ne part els/les candidats/es. La mesa electoral estarà formada per tres membres, i es procurarà que hi estiguen representats els col·lectius de professorat, alumnat i personal d'administració i serveis. Almenys un dels/de les membres de la mesa serà professor/a doctor/a dels cossos docents universitaris i exercirà de president/a. La mesa electoral resoldrà les reclamacions que puguen haver-hi en la votació, l’escrutini i la proclamació del/de la candidat/a electe/a i adoptarà les mesures necessàries per a garantir el secret de la votació.

L'elector/a que vulga emetre el seu vot de forma anticipada haurà de fer-ho des de l'endemà de la presentació de les candidatures fins al dia anterior a la celebració de la sessió del Consell de l'Institut en la qual tinga lloc l'elecció. L'emissió del vot anticipat exclou el dret a realitzar-lo presencialment.

L'elector/a sol·licitarà exercir el seu dret a vot anticipat a la mesa electoral a través de la secretaria de l'Institut. Una vegada comprovada la identitat de l'elector/a, el/la president/a de la mesa electoral expedirà a l'elector/a una certificació de la pertinença al Consell de l’Institut, un sobre gran, un altre xicotet i la papereta de votació.

L'elector/a, dins el termini establit a aquest efecte, introduirà la papereta en el sobre de menor grandària, i aquest, juntament amb la certificació de pertinença al Consell de l'Institut, al seu torn, en el sobre gran, que, signat pel revers, serà dirigit al/a la president/a de la mesa electoral a través de la secretaria de l'Institut.

En la sessió del Consell de l'Institut en la qual haja de dur-se a terme l'elecció, que serà convocada amb aquest exclusiu objectiu, actuarà de president/a el de la mesa electoral. Una vegada comprovada la identitat de l'elector/a i el seu dret a votar, aquest lliurarà al/a la president/a el sobre de la votació, qui l'introduirà en l'urna.

Una vegada finalitzat el període de votació i realitzada l'oportuna anotació de vot en el cens, el/la president/a obrirà el sobre gran dels vots emesos de forma anticipada davant els/les membres de la mesa i dipositarà el sobre xicotet dins de l'urna, i seguidament mesclarà els diferents vots abans d'obrir l'urna per a l'escrutini.

Una vegada acabada la votació, la mesa electoral procedirà, en la mateixa sessió del Consell, a l'escrutini, que tindrà caràcter públic.

Resultarà elegit el/la candidat/a que obtinga el major nombre de vots. Els casos d'empat es resoldran a favor del/de la candidata de més categoria en els cossos docents universitaris i, de persistir la igualtat, a favor del de més antiguitat en la Universitat d'Alacant en el corresponent cos.

Si no s’hi presentara cap candidat, el/la director/a cessant o qui exercisca les seues funcions continuarà exercint-les. En aquest cas, s'efectuarà una nova convocatòria per a l'elecció de director/a en el termini màxim d'un mes.

Article 18. Mandat, remoció, nomenament i cessament

El mandat del/de la director/a serà de quatre anys, i serà possible la reelecció una sola vegada.

El/la director/a de l'Institut podrà ser remogut/da pel Consell de l'Institut. La moció de censura haurà de ser presentada, almenys, per una cinquena part dels membres del Consell i requerirà per a l’aprovació el vot favorable de la majoria absoluta dels/de les membres que el componen.

Seran aplicables en aquests casos les previsions recollides en l'article 91 de l'Estatut de la Universitat d'Alacant.

El nomenament i el cessament del/de la director/a, d'acord amb les propostes del Consell de l'Institut, corresponen al Rector.

SECCIÓ 2a: SECRETARI DE L'INSTITUT UNIVERSITARI D'INVESTIGACIÓ

Article 19. Nomenament, substitució i cessament

El/la secretari/ària serà nomenat/da pel/per la rector/a, a proposta del/de la director/a de l'Institut, entre els/les doctors/es membres de l'Institut Universitari d'Investigació amb dedicació a temps complet en la Universitat d'Alacant.

En cas de vacant, absència o malaltia, el/la secretari/ària serà substituït/da pel membre de l'Institut designat pel/per la director/a.

El/la secretari/ària cessarà en el seu càrrec a petició pròpia, a proposta del/de la director/a o quan concloga el seu mandat. En aquest últim supòsit, continuarà en el càrrec interinament mentre que no es produïsca el nomenament del/de la nou/va director/a.

Article 20. Funcions

Al/a la secretari/ària correspon l'elaboració i la custòdia de les actes i els documents oficials de l'Institut, la col·laboració en la coordinació de la gestió, donar fe dels acords del Consell i, si escau, de la Comissió Permanent, i les funcions encomanades pel/per la director/a.

CAPÓTOL III: UNITATS D'INVESTIGACIÓ

Article 21. Unitats d'investigació

El Consell de l'Institut podrà crear unitats d'investigació a l'efecte de l'organització i funcionament de l'Institut. Les unitats estaran integrades pels/per les membres de l'Institut, agrupats a iniciativa pròpia, d'acord amb les línies i els projectes d'investigació que desenvolupen el seu treball. Atesa la naturalesa multidisciplinària de l'Institut, es fomentarà la formació d'equips d'investigació que agrupen temporalment investigadors/es de diferents unitats.

Article 22. Creació, modificació i supressió d'unitats d'investigació

La creació, modificació i supressió d'unitats d'investigació serà acordada pel Consell de l'Institut a proposta del personal docent i investigador doctor o de la Comissió Permanent, i serà necessari el vot favorable, almenys, de dos terços de les persones assistents.

Quan el Consell de l'Institut acorde la supressió d'una unitat, el/la coordinador/a cessarà en la condició de membre de la Comissió Permanent de l'Institut.

Article 23. Coordinadors/es de les unitats d'investigació

Corresponen als/a les coordinadors/es de les unitats d'investigació, per delegació del/de la director/a, i sense perjudici del que estableix la normativa vigent, les competències següents:

- Preparar la part de la memòria corresponent a l’activitat.

A més, correspon al/a la coordinador/a de la unitat convocar les reunions d'unitat, elaborar l'ordre del dia de les reunions i elevar al Consell de l'Institut les propostes i els acords presos.

Els/les coordinadors/es de les unitats d'investigació seran triats per i entre el personal docent i investigador doctor que integra cadascuna que acredite almenys un sexenni d'investigació o, en defecte d'això, l'acreditació positiva per l'organisme competent. Seran nomenats/des pel/per la director/a de l'Institut per un període de quatre anys.

Article 24. Remoció i cessament dels/de les coordinadors/es de les unitats d'investigació

La majoria absoluta del personal docent i investigador doctor de la unitat d'investigació podrà sol·licitar al Consell de l'Institut, mitjançant escrit raonat, la remoció del/de la coordinador/a de la respectiva unitat d'investigació; l'efectivitat quedarà condicionada a l’aprovació pel Consell.

Article 25. Funcionament

Els/les investigadors/es de l'Institut tindran plena llibertat en l'elecció del tema d'investigació i en la planificació d'aquesta. Podran proposar i promoure convenis, projectes i contractes d'investigació sense menyscapte de les competències del Consell de l'Institut. Les activitats d'investigació del personal investigador contractat i eventual col·laborador en matèria d'investigació hauran de ser aprovades pel personal investigador doctor de l'institut que supervise el treball.

El personal docent i investigador doctor haurà d'informar la Comissió Permanent, a través del/de la director/a, de la sol·licitud de projectes que es tramiten a través de l'Institut, com també de les despeses derivades de l'execució d'aquests.

Així mateix, el/la coordinador/a podrà sol·licitar dels/de les investigadors/es de la unitat informació sobre el treball científic que desenvolupen i els mitjans emprats per a fer-ho sense vulnerar la confidencialitat dels resultats ni la propietat intel·lectual d'aquests.

TÍTOL II: MITJANS MATERIALS I HUMANS, PLA D’INVESTIGACIÓ I DOCÈNCIA

Article 26. Pla d'Investigació i Docència

L'Institut Universitari d'Investigació elaborarà anualment un Pla d'Investigació i Docència que, proposat pel Consell, s'elevarà al Consell de Govern de la Universitat per a l’aprovació.

Article 27. Mitjans materials

El pressupost propi de l'Institut serà assignat directament pel Consell de Govern i serà gestionat d'acord amb el que preveu el títol V de l'Estatut de la Universitat d'Alacant, com també la normativa de gestió pressupostària pròpia de la Universitat.

En aquest pressupost es consignaran, a més d'aquells ingressos directes de la Universitat, els que procedisquen de contractes, subvencions o altres ingressos específics del personal docent i investigador de l'Institut en els termes que establisca la Universitat.

La distribució dels espais i dels mitjans materials de què dispose l'Institut entre els/les membres haurà de dur-se a terme atenent l’activitat investigadora vinculada a l'IMEM.

Article 28. Gestió pressupostària

Correspon al Consell de l'Institut aprovar la distribució de la proposta del pressupost de l'Institut, com també la liquidació de comptes.

El pressupost serà gestionat d'acord amb el que preveu l'Estatut de la Universitat d'Alacant, com també la normativa de gestió pressupostària pròpia de la Universitat.

El/la director/a de l'Institut informarà, almenys semestralment, el Consell de l'Institut de l'estat d'execució del pressupost de l'Institut.

TÍTOL III: REFORMA DEL REGLAMENT

Article 29. Reforma del reglament

Aquest reglament podrà ser reformat a proposta del/de la director/a de l'Institut o d'un terç dels/de les membres del Consell de l'Institut.

L'aprovació de la proposta de reforma del reglament requerirà un quòrum qualificat de la majoria absoluta dels/de les membres del Consell de l'Institut.

Una vegada aprovada, la proposta de reforma del reglament serà elevada al Consell de Govern.

DISPOSICIÓ ADDICIONAL

Totes les denominacions contingudes en aquest reglament d'òrgans unipersonals de govern, representació, càrrecs i membres de la comunitat universitària, com també qualsevol altra denominació que s'efectuen en gènere masculí o femení, s'entendran realitzades i s'utilitzaran indistintament en qualsevol dels gèneres, segons el sexe del/de la titular que els exercisca o de la persona a la qual faça referència.

DISPOSICIÓ DEROGÀTORIA

Queda derogat el Reglament Intern de l'Institut Universitari Multidisciplinari per a l'Estudi del Medi “Ramón Margalef” aprovat pel Consell de Govern de la Universitat d'Alacant el 28 de febrer de 2007.

DISPOSICIÓ FINAL

Aquest reglament entrarà en vigor l'endemà de la publicació en el Butlletí Oficial de la Universitat d'Alacant, després de l’aprovació pel Consell de Govern.





[Carretera Sant Vicent del Raspeig s/n  
03373 Sant Vicent del Raspeig - Alacant  
 Tel. 70 070 9819 - Fax 22 427 9679](https://www.google.es/maps/@26.058589,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12466&trk=tyah&trkInfo=tarId%5J9236251282591%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)